hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu de en en hu hu it hu zh hu hu es hu en hu de de hu en hu en ceb en de hu en de en en hu en fr en en hu en pl en hu en de lt en hu en de hu sv hu id fr hu hu hu hu hu hu de hu hu fr hu hu en hu hu hu hu en it en hu fr hu en it en it en it en it en hu en it en it de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Kásás Zoltán (Alpár, 1946. szeptember 15. –) olimpiai ezüstérmes és világ- és Európa-bajnok vízilabdázó, edző, Kásás Tamás vízilabdázó apja.
1946. szeptember 15. (76 éves)
A Wikimédia Commons tartalmaz Kásás Zoltán témájú médiaállományokat.
1958-ban a Ferencvárosban kezdett el vízilabdázni. 1968-ban magyar bajnok volt. 1966-ban mutatkozott be a válogatottban. 1970-ben Eb, 1972-ben olimpiai második helyezett volt. 1973-ban világbajnoki, 1974-ben Európa-bajnoki címet szerzett. A válogatottban 1975-ig szerepelt. 1977-től 1984-ig a Tatabányai Bányász játékosa volt.
Játékos-pályafutása után edzőként tevékenykedett. 1987-től a Magyar férfi vízilabda-válogatott szövetségi kapitánya is volt. A szöuli olimpián ötödik helyezett lett a csapata. Szerződését 1988 végén meghosszabbították, de az 1989-es Eb-n elért 9. helyezés után lemondott. Ezután az olasz Ortigia Siracusa edzője lett. 1991-ben visszatért Magyarországra és a Szeged edzője lett, majd egy szezon után a Ferencváros edzéseit vezényelte. Itt 1994-ig volt a felnőttek vezetőedzője. Ezután ugyancsak az FTC-nél az ifik trénere lett. 1995 májusában ismét a Fradi felnőttek trénerének kérték fel, de a következő szezonban már nem ő állt a csapat élén. Később a szerb Becej alkalmazta. 2000-ben a BL győzelemre vezette őket. 2001-ben ugyanebben a sorozatban negyedikek lettek. Ezt követően a görög Olimpiakosz Pireusz edzője volt, akikkel 2002-ben a BL-győztes lett,[1] majd a Szuper kupát is megnyerték. 2003-ban a Vasas edzője lett. 2004-ben az OB I-ben másodikok voltak. A BL-ben kiestek a negyeddöntőben. A szezon végén nem hosszabbították meg a szerződését a Vasasnál. Ezután Hódmezővásárhelyen volt edző.[2] 2008-tól elvállalta a Szegedi VE edzői teendőit.[3] Először csak a rájátszásra, majd a szezon végén három évre kötelezte el magát. 2009-ben megnyerték a LEN-kupát. 2009. decemberében kikaptak az európai Szuperkupában. 2010-ben és 2011-ben bronzérmes lett a csapata az OB I-ben. A 2011-es bajnokság után a Szeged nem hosszabbította meg Kásás szerződését.[4] Ezt követően Szaúd Arábiában vállalt munkát, majd a brit válogatott szaktanácsadója lett. Ez a feladata az olimpia után megszűnt. 2013 szeptemberében a vízilabda-edzőképzés vezetője lett.[5]
Magyar Köztársasági Arany Érdemkereszt (2004)
A Magyar Köztársasági Érdemrend lovagkeresztje (2008)
↑ Kásás Zoltán érdeme a görög BL-győzelem. origo.hu, 2002. május 26. (Hozzáférés: 2011. június 25.)
↑ Kásás Zoltán lett a Hódmezővásárhely trénere. origo.hu, 2004. november 4. (Hozzáférés: 2011. június 25.)
↑ Kásás Zoltán veszi át a Szeged pólócsapatát. origo.hu, 2008. február 16. (Hozzáférés: 2011. június 25.)
↑ Nem hosszabbít Kásás Zoltánnal a Szeged pólócsapata. origo.hu, 2008. június 6. (Hozzáférés: 2011. június 25.)
↑ Vízilabda: Kásás Zoltán vezeti a magyar edzőképzést. nemzetisport.hu, 2013. szeptember 10. (Hozzáférés: 2013. szeptember 10.)
Ki kicsoda a magyar sportéletben?: II. kötet (I–R). Szekszárd: Babits. 1995. 77. o. ISBN 963-495-011-6
Olimpiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Kásás_Zoltán&oldid=23388393”
Utoljára szerkesztve 2020. december 27., 14:31-kor
A lap utolsó módosítása: 2020. december 27., 14:31
A lap szövege CC BY-SA 3.0 alatt érhető el, ha nincs külön jelölve.